*melléklet a 455/2024. (XII.11.) határozathoz*

**FELADAT-ELLÁTÁSI SZERZŐDÉS MÓDOSÍTÁSA**

amely létrejött

egyrészről: **Mór Városi Önkormányzat** (8060 Mór, Szent István tér 6.) képviseli: **Fenyves Péter polgármester**, mint egészségügyi közszolgáltatásról gondoskodó szerv (a továbbiakban: Egészségügyi közszolgáltatásról gondoskodó szerv),

másrészről: **REGIA DENTAL Kft.** (cégjegyzékszám: Cg.: 07-09-023734.; adószám: 24321839-1-07, székhely: [8000 Székesfehérvár, Szekfű Gy. utca 12.](https://www.opten.hu/cegtar/cimlista/?caddrsearch=2%3B1236014A&caddrnovalchk=1&caddrsite=0)), képviseli: **Ádám Bence** ügyvezető, személyes közreműködésre kötelezett orvos: **Dr. Malek Poor Mohammad Mehdi** (orvosi nyilvántartási száma: 82428), mint egészségügyi szolgáltató (a továbbiakban: Egészségügyi Szolgáltató),

együtt: Felek, illetve Szerződő felek között

a területi ellátási kötelezettséggel járó fogorvosi feladatok (FIN kód: 070096090) ellátása tárgyában a Fejér Vármegyei Szent György Egyetemi Oktató Kórház működtetésében lévő, 8060 Mór, Kórház u. 21. szám alatti feladat-ellátási helyen

az alábbi feltételek szerint:

Szerződő felek Mór Városi Önkormányzat Képviselő-testületének …../2024. (XII.11.) határozata alapján 2025. január 1-jei hatállyal a Mór Városi Önkormányzat Képviselő-testületének 334/2017.(XI.29.) határozatával jóváhagyott Feladat-ellátási szerződést az alábbiak szerint módosítják:

1. A Feladat-ellátási szerződés 10. pontja az alábbiak szerint módosul:

*„10.) Egészségügyi Szolgáltató vállalja, hogy tevékenységét jogszabályban előírt megfelelő szakképzettségű asszisztencia foglalkoztatásával folytatja, aki felett gyakorolja a munkáltatói jogokat.*

*Fogászati asszisztens: Németh-Sinkovicz Kitti, nyilvántartási szám: 218196”*

2. A Feladat-ellátási szerződés 6. pontja az alábbiak szerint módosul:

*„6.) Egészségügyi Szolgáltató vállalja, hogy az általa foglalkoztatott (fog)orvos és munkatársai akadályoztatása (szabadság, betegség, stb.) esetén a helyettesítésről – beleértve annak pénzügyi feltételeit maga gondoskodik. Munkavégzésben akkor minősül akadályozottnak, az önálló orvosi tevékenységről szóló 2000. évi II. törvény végrehajtásáról szóló 313/2011. (XII. 23.) Korm. rendelet 2. § (2) bekezdése értelmében, ha a tevékenységét keresőképtelensége, hivatalos távolléte, szabadsága vagy gyermekápolás, -gondozás miatt nem végzi, illetve, ha a munkavégzés a közmegbízatásával összeférhetetlen vagy közmegbízatása miatt a tevékenységét ellátni nem tudja.*

*Az orvos 10 munkanapot meghaladó távollétét köteles bejelenteni az önkormányzatnak, és a népegészségügyi szakigazgatási szervnek. A helyettesítő személyéről és rendelési idejéről a lakosságot írásbeli tájékoztató kifüggesztésével kell tájékoztatni.*

*A személyes ellátási kötelezettséggel rendelkező* ***Dr. Malek Poor Mohammad Mehdi*** *helyettesítését ellátja:*

1. *Dr. Azari Ali (onysz: 82410) a Mór, Kórház u. 21. szám alatti rendelőben*
2. *Dr. Sadeghi Chekani Dana (onysz: 92762) a Mór, Kórház u. 21. szám alatti rendelőben*
3. *Dr. Masoud Saeid (onysz: 90798) a Mór, Kórház u. 21. szám alatti rendelőben”*

3. Jelen szerződés módosítás a Feladat-ellátási szerződés egyéb rendelkezését nem érinti.

4. Szerződő felek jelen szerződés módosítást elolvasták, értelmezték és azt, mint az akaratukkal mindenben megegyezőt helybenhagyólag aláírták.

Mór, 2024………………… Mór, 2024…………………

…………………………………… ………………………………………………

**Mór Városi Önkormányzat REGIA DENTAL Kft**

mint Egészségügyi közszolgáltatásról mint Egészségügyi Szolgáltató

gondoskodó szerv képviseli képviseli

**Fenyves Péter Ádám Bence**

polgármester ügyvezető

Mór, 2024………………… Mór, 2024…………………

Jogi ellenjegyző: …………………………… pénzügyi ellenjegyző: ……………………...

**Dr. Taba Nikoletta Hossó Anita**

jegyző pénzügyi irodavezető